钦定古今图书集成/理学汇编/学行典/第215卷 > 吕贤
## 钦定古今图书集成/理学汇编/学行典/第215卷 > 吕贤

按《广信府志》：“吕贤，字良器，永丰人。蚤游邑庠，父丧母，
俞孀居，遂弃业归养。俞尝三遘疫染而殆者相枕藉，
贤穷日夜扶持，瘁精毁形，而卒不染。后俞以寿终，值
旁室火灾，势迫柩，贤呼天触地，燎及须鬓，不少却。俄
而反风转焰，贤得移柩丈许，焰复阖室矣。贤气和行
方，而为义尤力。尝捐产以业族妪。又为族子之贫者”
娶妇，且植之，俾有成。仁和邵思抑称其“笃实为善，不
求人知”，盖有所本云。